Rettens kendelse (Niende Afdeling) af 17. oktober 2019 – Jap Energéticas og Medioambientales mod Kommissionen
(Sag T-145/19)
»Annullationssøgsmål – tilskudsaftale indgået inden for rammerne af det finansielle instrument for miljøet (LIFE+) – debetnota – akt, som indgår som del af en kontrakt, og som ikke kan udskilles herfra – ingen omkvalificering af søgsmålet – åbenbart afvisningsgrundlag«
1.      Annullationssøgsmål – søgsmål, som reelt vedrører en tvist af kontraktmæssig karakter – annullation af en af Kommissionen udstedt debetnota – manglende kompetence for Unionens retsinstanser – afvisning
(Art. 263 TEUF og 299 TEUF)
(jf. præmis 23-26)
2.      Annullationssøgsmål – søgsmål, som reelt vedrører en tvist af kontraktmæssig karakter – omkvalificering af søgsmålet – betingelser – sagsøgeren ikke udtrykkeligt anmodet om omkvalificering – søgsmål, som ikke støttes på noget anbringende om tilsidesættelse af de regler, som gælder for kontraktforholdet – omkvalificering udelukket
(Art. 263 TEUF og 272 TEUF)
(jf. præmis 28-37)
Angående
Søgsmål i henhold til artikel 263 TEUF med påstand om annullation af Kommissionens debetnota af 14. januar 2019 vedrørende tilbagesøgning af 82 750,96 EUR, der var blevet udbetalt til sagsøgeren inden for rammerne af en finansiel bistand til støtte for et projekt vedrørende en prototype til brintproduktion ved hjælp af rent vand, ammoniak og genvundet aluminium.
Konklusion
1)
Sagen afvises.
2)
Jap Energéticas y Medioambientales, SL betaler sagsomkostningerne, herunder omkostningerne i forbindelse med sagen om foreløbige forholdsregler.